Megnevezte képviselõjelöltjeit a KMKSZ az elõrehozott ukrán parlamenti választásokra
Három vezetõjének egyéni képviselõjelöltekként való indításáról döntött a 2019. július 21-re tervezett elõrehozott ukrán parlamenti választásokon a Kárpátaljai Magyar Kulturális Szövetség (KMKSZ) választmánya szombaton Beregszászon.
A II. Rákóczi Ferenc Kárpátaljai Magyar Fõiskolán tartott ülésén a szervezet választmánya egyhangúlag döntött arról, hogy Brenzovics Lászlót, a KMKSZ elnökét, az ukrán parlament képviselõjét a Nagyszõlõs központú, Barta József és Gulácsy Géza alelnököket rendre az Ungvár és a Munkács központú egyéni választókerületekben indítja képviselõjelöltekként. Mindhárom választókerület magyarlakta településeket is magában foglal, de a magyar nemzetiségû választók aránya kisebb az ukránokénál.

 

Az ukrán belpolitikai helyzetet ismertetõ beszámolójában Brenzovics László elmondta, hogy a KMKSZ tárgyalásokat folytatott a Volodimir Zelenszkij ukrán elnök mögött álló Nép Szolgája (Szluha Naroda) párttal és az Ellenzéki Blokk - Az életért pártszövetséggel esetleges listás helyek biztosításáról, de a megbeszélések nem jártak sikerrel. A magyar szervezet ezért döntött úgy, hogy egyéni körzetekben indítja a jelöltjeit - mutatott rá. Hangsúlyozta, a KMKSZ komoly tapasztalatokkal rendelkezik választási kampányok lebonyolítását illetõen, ezért mindent meg fog tenni a magyar nemzetiségû választópolgárok mozgósítása érdekében. Fontosnak nevezte, hogy

minél több kárpátaljai magyar menjen el szavazni, mert egyfelõl magas magyar részvétel mellett a kisebb arány ellenére is lehet esélye a magyar jelöltnek a gyõzelemre, másfelõl pedig meg lehet mutatni az ukrán politikának és közvéleménynek: a magyarság nem adja fel a küzdelmet érdekeinek védelmében.

Jelezte, a KMKSZ tárgyalásokat folytat az Ukrajnai Magyar Demokrata Szövetséggel (UMDSZ) a két szervezet további együttmûködésérõl.

A választmány a kárpátaljai magyarságot érintõ több kérdést is megvitatott, amelyekrõl nyilatkozatot fogadott el. A dokumentum szerint a KMKSZ rendkívül sajnálatosnak tartja, hogy az erõfeszítések ellenére továbbra sem sikerült elérni a törvény által garantált magyar többségû választókörzet kialakítását.

A nyilatkozat emlékeztet arra, hogy a jelenlegi körzetfelosztás a tömbmagyar vidéket három választókerületre osztja, szinte teljesen ellehetetlenítve a magyarság képviselõjének a parlamentbe jutását.

A KMKSZ sajnálattal állapítja meg, hogy nem történtek változások a magyarság ellen irányuló hatósági vegzálások terén. Felháborítónak tartja, hogy tovább folytatódik az Egán Ede Gazdaságfejlesztési Központ és Jótékonysági Alapítvány ellen szeparatizmus gyanúja miatt indított büntetõeljárás. Elítéli, hogy továbbra is listázzák a kárpátaljai magyar képviselõket, akadályozzák a határon történõ átkelésüket.

A nyilatkozat mélységesen felháborítónak nevezi, hogy az utcákon és közterületeken próbálják meg begyûjteni a hadkiegészítõ parancsnokság munkatársai rendkívül mélatan módon és erõszakosan a sorköteles fiatalokat.

A dokumentum szerint a KMKSZ rendkívül aggasztónak tartja a nagymuzsalyi aranybánya kapcsán kialakult, környezeti katasztrófával fenyegetõ helyzetet, ezért a helyzet mielõbbi rendezése érdekében levélben fordul az ukrán és a magyar államfõhöz.
Ukrajna